Erkkola - Talvilomaviikolla museoon - ohjelmaa lapsille Halosenniemessä ja Erkkolassa keskiviikosta sunnuntaihin!
Talvilomaviikolla museoon - ohjelmaa lapsille Halosenniemessä ja Erkkolassa keskiviikosta sunnuntaihin!
Tuusulan museon Erkkolassa ja Halosenniemessä järjestetään talvilomaviikolla 21.-25.2. ohjelmaa lapsille ja perheille. Halosenniemessä lapset pääsevät tutustumaan Kevättä rinnassa -näyttelyyn sekä Halosten perheen talven viettoon teemaopastuksilla sekä tekemään lumiukkoja. Erkkolassa lapsille on askartelua, satuja ja rooliasuja Kruunun jäljillä -näyttelyn yhteydessä.
Halosenniemen opastuksilla tutustutaan Kevättä rinnassa -näyttelyn kautta siihen, miten talvi väistyy kevään tieltä Pekka Halosen teoksissa, pohditaan millainen suhde Ellen Thesleffillä oli talveen ja mietitään, miten talvet ja elämä talvella ovat muuttuneet Halosten ajasta nykyaikaan verrattuna. Opastuksen jälkeen teemme lumiukkoja Halosenniemen puutarhassa sään salliessa tai piirrämme lumiukkoja sisätiloissa. Osallistuminen pääsylipun hinnalla, alle 6-vuotiaat maksutta. Osallistuminen aikuisen kanssa. Opastuksia järjestetään torstaina, perjantaina ja lauantaina 22.-24.2. klo 11. Opastus ja työpaja kestävät yhteensä noin tunnin.